༄༅། །རྡོ་རྗེ་གཙུག་ལག་གི་ཕྲིན་ལས་དྲག་པོ་མངོན་དུ་ཕྱུང་བའི་ལས་བྱང་གི་ཁ་སྐོང་ཚོགས་
ཀྱི་འཁོར་ལོའི་ཆོ་ག་ཕྲིན་ལས་ཀྱི་ཤིང་རྟ་ཞེས་བྱ་བ་བཞུགས་སོ།།
ར་ལོའི་ཆོག་ཕྲིར་ལུས
རྡོ་རྗེ་གཙུག་ལག་གི་ཕྲིན་ལས་དྲག་པོ་མངོན་དུ་ཕྱུང་བའི་ལས་བྱང་གི་ཁ་སྐོང་ཚོགས་ཀྱི་འཁོར་
ལོའི་ཆོ་ག་ཕྲིན་ལས་ཀྱི་ཤིང་རྟ་ཞེས་བྱ་བ། བླ་མ་དང་ལྷ་མཆོག་སྟོབས་ལྡན་འཇིགས་བྱེད་འབར་
བ་ལ་ཕྱག་འཚལ་ལོ། །དབང་ཐོབ་དམ་ཚིག་ལ་གནས་པས། བསྙེན་པ་ཐེམས་པའི་སྔགས་པས་ཕྲིན་ལས་གཞུང་བསྲང་བའི་ཚེ་ལྷ་ཚོགས་
རྣམས་ཐུགས་དམ་བསྐང་ཞིང་ལས་རབ་འབྱམས་བསྒྲུབ་པའི་ཕྱིར་ཚོགས་ཀྱི་མཆོད་པ་བྱ་བ་ནི། ཐུན་མཚམས་སུ་རང་གི་མདུན་དུ་ཞིང་ངམ་གཅན་
གཟན་གྱི་ལྤགས་པ་གཅལ་བའི་སྟེང་དུ་ཟན་ནམ། མཾ་ས་མ་ད་ན་ལ་སོགས་པ་བཟའ་བཅའ་བཏུང་བའི་ལོངས་སྤྱོད་སྣ་ཚོགས་པ་དང༌། ཡི་དྭགས་ཀྱི་
ལྷུང་བཟེད་དམ་ལྕགས་སྣོད་དུ་ལིངྒ་ཁྲག་གིས་སྦགས་པ་ཤ་རུས་ཀྱི་དུམ་བུ་དང་བཅས་པ་དང༌། གལ་འགག་ཐུག་པ་ཡིན་ན་གཟུགས་ཅན་ལ་དེའི་མིང་
རུས་དང་དྲི་མ། གཟུགས་མེད་ལ་དེའི་མིང་དང་གནས་པའི་ས་ཤིང་ཆུ་རྡོ་ལ་སོགས་པས་གཟུགས་ལ་སྦགས་ཤིང་། ལེའུ་བརྒྱད་པ་དང་བཅོ་ལྔ་པར་
གསུངས་པའི་གནས་ཡིག་རྣམས་བྲིས་པ་དུག་ཁྲག་གིས་སྦགས་ཏེ་གནས་སོ་སོར་བཏབ། ཕུང་རེའམ་རོ་རས་ནག་པོའི་གདན་དང་ཁེབས་བྱ། གདབ་
ཕུར་ཐུན་རྫས་མི་བསད་པའི་མཚོན། དུར་རྡོའི་གཏུན་གྲུ་གསུམ་གྲི་རྒོད་ཀྱི་ཨ་ཐོ། གྲི་རྐང་གི་གཟར་བུ་ལ་སོགས་འདུ་བྱས། རང་ཉིད་སྟོབས་ལྡན་
559

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ནག་པོའི་ང་རྒྱལ་ལ་གནས་པས། ཚོགས་རྫས་རྣམས་མེ་ཆུ་རླུང་གིས་སྦྱངས་ཤིང་། ཧཱུྃ། བདག་ཉིད་སྟོབས་ལྡན་ཐུགས་སྲོག་
ལས༔ རཾ་ཡཾ་ཁཾ་ལས་མེ་རླུང་ཆུ༔ སྤྲོས་པས་ཚོགས་ཀྱི་འབག་བཙོག་དང་༔ དངོས་འཛིན་ཉེས་
པའི་དྲི་མ་རྣམས༔ བསྲེགས་གཏོར་བཀྲུས་ནས་དག་པར་བྱས༔ རཾ་བཛྲ་ཛྭ་ལ་རཾ༔ ཡཾ་བཛྲ་སྥ་ར་
ཎ་ཡཿ༔ ཁཾ་བཛྲ་སྣ་ཏ་ཁཾ༔ བདུད་རྩིས་བྲན་ལ༔ ཧཱུྃ། རླུང་མེ་ཐོད་པའི་སྒྱེད་པུའི་སྟེང༔ ཨ་ལས་ཚོགས་
གཞོང་བྷནྡྷ་འབར༔ དེའི་ནང་དྲི་ཆུ་བཞི་མཉམ་དང་༔ རཀྟ་ཁུ་བ་ཀླད་པ་ལྔརཿ༔ ཨོཾ་དང་ཨཱཿཧཱུྃ་སྭཱ་
ཧཱས་མཚན༔ དེའི་སྟེང་དབུས་སུ་མི་ཡི་ཤ༔ མཚམས་བཞིར་བ་ལང་ཁྱི་གླང་རྟ༔ སོ་སོར་མཱཾ་ལཱྀ་བཱཾ་
པཱོ་ཏཱཾ༔ གྱིས་མཚན་རླུང་གཡོས་མེ་སྦར་ཁོལ༔ རྫས་ཞུ་དེའི་སྟེང་ཧཱུྃ་ཨཱཿཨོཾ༔ མཐིང་དམར་དཀར་
བ་བརྩེགས་པ་ལས༔ འོད་འཕྲོས་རྒྱལ་མཆོད་སྣོད་བཅུད་ཀྱི༔ བདུད་རྩི་བཀུག་ནས་དེ་ལ་
བསྟིམ༔ དེ་ཉིད་འོད་ཞུ་བཅུད་དང་འདྲེས༔ བདུད་རྩིའི་རྒྱ་ཚོ་ཆེན་པོར་གྱུར༔ ཨོཾ་ཨཱཿཧཱུྃ༔ ལན་
གསུམ་དང༌། ཧ་ཧོཿཧྲཱིཿ ལན་གསུམ་བརྗོད། ཚོགས་ནས་འཐོར་ཕུད་བཅད། སླར་གཏོར་མར་སྒྲོན་ཅིང་ཚོགས་ཆང་དང་སྨན་རཀ་ཀྱང་བྲན་
ལ༔ ཧཱུྃ། ཆོས་དབྱིངས་མཁའ་ཁྱབ་ཨེ་ཡི་ཞིང་ཁམས་ནས༔ ལྷ་མཆོག་སྟོབས་ལྡན་ནག་པོ་ཡབ་
560

al
12
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
དང་ཡུམ༔ ཡེ་ཤེས་ཚོགས་ལ་སྤྱན་འདྲེན་གནས་འདིར་གཤེགས༔ སྣ་ཚོགས་འདོད་ཡོན་ཚོགས་
ཀྱི་མཆོད་པ་འབུལ༔ ཚེ་དང་དབང་གི་དངོས་གྲུབ་བསྩལ་དུ་གསོལ༔ ཕྱོགས་བཅུ་ནམ་མཁའ་
ཡངས་པའི་དཀྱིལ་འཁོར་ནས༔ ལས་ཀྱི་བདག་པོ་གཟའ་མཆོག་རཱ་ཧུ་ལ༔ ཡེ་ཤེས་ཚོགས་ལ་
སྤྱན་འདྲེན་གནས་འདིར་གཤེགས༔ སྣ་ཚོགས་འདོད་ཡོན་ཚོགས་ཀྱི་མཆོད་པ་འབུལ༔ ཕྲིན་
ལས་རབ་འབྱམས་དངོས་གྲུབ་བསྩལ་དུ་གསོལ༔ རྒྱ་དང་བལ་པོའི་ས་མཚམས་ཡུལ་ཤེད་
ནས༔ འཆི་བདག་སྲོག་ལེན་ནག་པོ་ཡབ་ཡུམ་བཅས༔ ཡེ་ཤེས་ཚོགས་ལ་སྤྱན་འདྲེན་གནས་
འདིར་གཤེགས༔ སྣ་ཚོགས་འདོད་ཡོན་ཚོགས་ཀྱི་མཆོད་པ་འབུལ༔ རྣམ་བཞི་ལས་ཀྱི་དངོས་
གྲུབ་བསྩལ་དུ་གསོལ༔ མོན་ཡུལ་ངམ་ཁྲོད་འབར་བའི་ཕུག་ཤེད་ནས༔ སྐུ་གསུང་ཐུགས་ཀྱི་
མོན་པ་རྣམ་པ་གསུམ༔ ཡེ་ཤེས་ཚོགས་ལ་སྤྱན་འདྲེན་གནས་འདིར་གཤེགས༔ སྣ་ཚོགས་འདོད་
ཡོན་ཚོགས་ཀྱི་མཆོད་པ་འབུལ༔ བཅོལ་བའི་ལས་ཀུན་འགྲུབ་པའི་དངོས་གྲུབ་སྩོལ༔ འཛམ་
གླིང་སྲིད་པའི་ལས་ཀྱི་ཞིང་ཀུན་ནས༔ སྔགས་བདག་དྲེགས་པའི་སྡེ་དཔོན་བཅོ་བརྒྱད་པོ༔ ཡེ་
561

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཤེས་ཚོགས་ལ་སྤྱན་འདྲེན་གནས་འདིར་གཤེགས༔ སྣ་ཚོགས་འདོད་ཡོན་ཚོགས་ཀྱི་མཆོད་པ་
འབུལ༔ སྔགས་འཆང་ལས་གྲུབ་དངོས་གྲུབ་བསྩལ་དུ་གསོལ༔ ཨོཾ་བཛྲ་སརྦ་དུཥྚཱཾ་ཨེ་ནྲྀ་ཏྲི་མུ་ཏྲི་
ཏྲི་ཏྲི་ཡ་མ་མ་མ་རུ་ལུ་དེ་ཝ་ཏིརྟ་ཀ་དུ་ཕྲག་དུནྟིཾ༔ རཀྴ་རཀྨོ་རཀྴ་ཡཀྴ་ཡ་ཡཀྨོ་རཱ་ཙ་མུན་མུན་ཤཱུ་ལ་
བཛྲ་སཱ་དྷུ་ཧཾ་ཤཾ་རུ་ཏྲི་ས་ནཱ་ག་ས་པ་རི་ཝཱ་ར་ག་ཎ་ཙཀྲ་པཱུ་ཛ་ཁཱ་ཧི༔ ཞེས་འབུལ། བར་པས་བསྐང་ཞིང་བཤགས་པ་
ནི། ཤ་ཟ་ཚོགས་རྫས་སྨན་
ནི༔ ཤ་ཟན་ཚོགས་རྫས་སྨན་རཀ་བསྒྲོན་ལ། ཧཱུྃ། ནམ་མཁའི་ཁམས་རྣམས་ཡོངས་གང་བའི༔ ཞལ་ཟས་
ཚོགས་ཀྱི་མཆོད་པ་ནི༔
བཟའ་བཅའ་བཏུང་བ་གཟུགས་སྒྲ་དྲི༔ རོ་དང་རེག་བྱ་ཆོས་ཀྱི་
དབྱིངས༔ དགྱེས་དགུའི་ལོངས་སྤྱོད་མཐའ་ཡས་པ༔ དངོས་བཤམས་ཡིད་ཀྱིས་སྤྲུལ་པ་
དང་༔ དགྲ་བོའི་སྲོག་དབུགས་བླ་དང་ཚེ༔ ཕུང་ཁམས་སྐྱེ་མཆེད་མི་ནོར་རྫས༔ མ་ལུས་དྲེགས་
པའི་ཚོགས་ལ་འབུལ༔ སྟོབས་ལྡན་ཡབ་ཡུམ་ཐུགས་དམ་བསྐང་༔ རཱ་ཧུ་ལ་ཡི་ཐུགས་དམ་
བསྐང་༔ སྲོག་ལེན་ཡབ་ཡུམ་ཐུགས་དམ་བསྐང་༔ མོན་པ་རྣམ་གསུམ་ཐུགས་དམ་
བསྐང་༔ འཆི་བདག་གཤིན་རྗེའི་ཐུགས་དམ་བསྐང་༔ སྲོག་བདག་མ་མོའི་ཐུགས་དམ་
562

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
བསྐང་༔ མ་ཧཱ་དེ་ཝའི་ཐུགས་དམ་བསྐང་༔ ཀཱ་ལཱ་ཡཀྴའི་ཐུགས་དམ་བསྐང་༔ བདུད་མེའི་ཁ་
རླངས་ཐུགས་དམ་བསྐང་༔ བདུད་མོ་ཁྲག་འཛག་ཐུགས་དམ་བསྐང་༔ སྲིན་པོ་གློག་ཕྲེང་ཐུགས་
དམ་བསྐང་༔ སྲིན་མོ་ཁྲག་མིག་ཐུགས་དམ་བསྐང་༔ གཟའ་བདུད་ནག་པོའི་ཐུགས་དམ་
བསྐང་༔ གནོད་སྦྱིན་གང་བཟང་ཐུགས་དམ་བསྐང་༔ ཤ་ཟ་རལ་ཅན་ཐུགས་དམ་བསྐང་༔ རྒྱལ་
པོ་ལེ་བྱིན་ཐུགས་དམ་བསྐང་༔ དམུ་རྗེ་བཙན་པའི་ཐུགས་དམ་བསྐང་༔ ཡམ་ཤུད་དམར་པོའི་
ཐུགས་དམ་བསྐང་༔ རྡོ་རྗེ་ལེགས་པའི་ཐུགས་དམ་བསྐང་༔ ཁུ་ལེ་ལག་དགུའི་ཐུགས་དམ་
བསྐང་༔ རྐང་ལག་རིང་པོའི་ཐུགས་དམ་བསྐང་༔ གཞོན་ནུ་གཏུམ་པོའི་ཐུགས་དམ་
བསྐང་༔ འཁོར་ཚོགས་ཕོ་རྒྱུད་ཐུགས་དམ་བསྐང་༔ འཁོར་ཚོགས་མོ་རྒྱུད་ཐུགས་དམ་
བསྐང་༔ འཁོར་ཚོགས་ཀླུ་རྒྱུད་ཐུགས་དམ་བསྐང་༔ ཐུགས་དམ་བསྐངས་ལ་ཕྲིན་ལས་
སྒྲུབས༔ ཞེས་དང༌། བཤགས་པ་ནི། ཧོཿ ལྷ་ཆེན་སྟོབས་ལྡན་དཔའ་བོ་ཡབ་དང་ཡུམ༔ ཁྱབ་འཇུག་
ཆེན་པོ་སྲོག་ལེན་ཡབ་དང་ཡུམ༔ ཚེ་སྲོག་འཆི་བདག་མོན་པ་རྣམ་པ་གསུམ༔ སྔགས་བདག་
༔ 563

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
དྲེགས་པའི་དེད་དཔོན་བཅོ་བརྒྱད་ཚོགས༔ རང་རང་འཁོར་བཅས་བདག་ལ་དགོངས་སུ་
གསོལ༔ ཁྱོད་རྣམས་ཡེ་ཤེས་སྤྱན་ལྡན་མཐུ་རྩལ་བདག༔ ལེགས་ཉེས་སྟངས་འཛིན་དམ་ཚིག་
བྱ་ར་མཛད༔ བདག་ཅག་མ་རིག་རྨོངས་ཤིང་འཁྲུལ་བས་འཁོར༔ སྐུ་ཡི་ཕྱག་རྒྱ་མ་གསལ་
སྔགས་མ་དག༔ ཏིང་འཛིན་གཡེལ་ཞིང་མཆོད་གཏོར་དུས་ལས་འགྱངས༔ བསྙེན་སྒྲུབ་ལས་
སྦྱོར་འབོད་རྦད་བསད་མནན་སོགས༔ དྲོད་ཚད་མ་རྟོགས་བབ་བཅོལ་འཆོལ་བར་སྤྱད༔ དྲེགས་
སོགས༔
ནོངས༔
པའི་མཐུན་རྫས་གཟིར་རྫས་མཆོད་པའི་རྫས༔ བསྐང་རྫས་སྒྲུབ་རྫས་རྟེན་པའི་རྫས་ལ་
དགོས་པའི་ཡོ་བྱད་མ་འཛོམ་དེས་ཆོག་དང་༔ དེས་ཡོང་དབང་ཟ་ཚོད་ཡོད་རས་གཅོད་
ཀུན་ཀྱང་འབག་བཙོག་རྒྱུ་ཆུང་ཕུད་ཉམས་ཤིང་༔ ལྷག་འདྲེས་གསང་སྒོ་གཡེལ་དང་
ལྷག་པར་གཡེལ༔ སྐུ་གསུང་ཐུགས་ཀྱི་རྩ་བ་ཡན་ལག་གི༔ དམ་ཚིག་ལས་འདས་འགལ་ཉམས་
ཅི་མཆིས་པ༔ གནོང་ངོ་འགྱོད་དོ་དམ་ཅན་སྲུང་མའི་ཚོགས༔ གནོང་འགྱོད་སེམས་ཀྱིས་དེ་རིང་
མཐོལ་ཞིང་བཤགས༔ མཐོལ་བཤགས་བཟོད་པ་དང་དུ་བཞེས་ནས་ཀྱང་༔ སྒྲིབ་བྲལ་ཚངས་
564

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
པའི་དངོས་གྲུབ་དེང་སྩོལ་ཅིག༔ ཅེས་གོང་གི་སྔགས་མཐར་ཡིག་བརྒྱ་བཏགས་པ་ཚར་གང་འགྲུབ་བཟླས༔ ཐ་མ་བསྒྲལ་ཞིང་བསྟབ་
པ་ནི༔ ལིང་ཁེབས་བསལ༔ གསེར་སྐྱེམས་བཤམས་ལ། མཁྱེན་པར་གསོལ་ཞིང་གཟུ་དཔང་བྱ་བ་ནི༔ ཧཱུྃ། རྩ་བརྒྱུད་བླ་མ་རིག་
འཛིན་རྒྱ་མཚོའི་ཚོགས༔ ཡི་དམ་ཞི་ཁྲོ་རྒྱལ་བའི་དཀྱིལ་འཁོར་ལྷ༔ དཔའ་བོ་མཁའ་འགྲོ་ཤུགས་
འགྲོ་གིང་ལངྐ༔ ཡུལ་ལྷ་གཞི་བདག་གཉན་དགུ་གཟུ་དང་དཔང་༔ ལྷ་མཆོག་དྲེགས་བདག་
སྟོབས་ལྡན་ཡབ་ཡུམ་དང་༔ ཅི་བགྱིའི་ཕོ་ཉ་གཟའ་བདུད་རཱ་ཧུ་ལ༔ སྲོག་ལེན་ཡབ་ཡུམ་ལས་
མཁན་མོན་པ་གསུམ༔ སྔགས་བདག་དྲེགས་པ་བཅོ་བརྒྱད་གཟུ་དང་དཔང་༔ ལྷ་སྲིན་སྡེ་བརྒྱད་
ཕོ་མོ་ཀླུ་རྒྱུད་ཀྱིས༔ བསྡུས་པའི་དྲེགས་པ་ལས་ལ་གྲུབ་པའི་ཚོགས༔ ལེགས་ཉེས་སྟངས་འཛིན་
དམ་ཚིག་རྗེས་གཅོད་པའི༔ གཡེལ་མེད་སྣང་སྲིད་དྲེགས་པ་གཟུ་དང་དཔང་༔ བདག་ནི་ཟོལ་
མེད་དོན་གྱི་རྣལ་འབྱོར་པ༔ སེམས་ཅན་དོན་སླད་བྱང་ཆུབ་བསྒྲུབ་པའི་ཕྱིར༔ འདུལ་ཁྲིམས་
བྱང་སེམས་སྔགས་ཀྱི་སྡོམ་པ་སོགས༔ རྒྱལ་བས་གསུངས་པའི་ལམ་བཟང་ཉམས་བླངས་
ནས༔ ཚེ་གཅིག་རྫོགས་པའི་བྱང་ཆུབ་བསྒྲུབ་པ་ལ༔ ཞིང་བཅུའི་དགྲ་དང་བགེགས་ཀྱིས་མ་སྟེར་
565

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
རོ༔ སངས་རྒྱས་བསྟན་བཤིག་དམ་ཆོས་ཉམས་པར་བགྱིས༔ དགེ་འདུན་སྡེ་སྨད་དབེན་རི་
གཉན་པོ་བཅོམ༔ རྒྱུ་འབྲས་ཁྱད་བསད་འགྲོ་དྲུག་ཡོངས་ལ་འཚེ༔ རྡོ་རྗེ་སློབ་དཔོན་སྨད་ཅིང་ཡི་
དམ་བརྙས༔ དཀོན་མཆོག་གསུམ་སྨད་ཆོས་སྐྱོང་ཁྱད་དུ་གསོད༔ བསྙེན་སྒྲུབ་བར་གཅོད་མཆེད་
ལྕམ་ཡོངས་ལ་འཁུ༔ དམ་ཚིག་ལས་ལྡོག་དམ་ཚིག་ཅན་ཀུན་སྨོད༔ སྡང་བྱེད་དགྲ་དང་གནོད་
བྱེད་བགེགས་ཚོགས་ལ༔ བདག་གིས་དང་པོར་མ་ལེན་སེམས་མ་ཉེས༔ བར་དུ་མི་འགྱོད་ཁ་
ཡིས་ངན་མ་སྨྲས༔ ཐ་མར་མ་ལེན་ལག་གིས་ཕོད་མ་བཙུགས༔ ངན་ལན་བཟང་བཅལ་ཕན་
གདགས་དྲིན་བཟོས་ཀྱང་༔ ཉེས་བྱེད་དགྲ་འདིས་དུས་ཀུན་འཚེ་བ་ན༔ རྩ་གསུམ་སྲུང་མ་དྲེགས་
པའི་ཚོགས་རྣམས་ཀྱིས༔ གཟུ་དང་དཔང་མཛོད་ལེགས་ཉེས་ཞལ་ལྕེ་ཆོད༔ བདེན་པའི་རྒྱབ་
གཏུགས་དྲན་བཟས་ཀྱང་
བཟུང་ཉེས་བྱེད་ད་ལྟ་སྒྲོལ༔ མ་གཡེལ་མ་འདའ་སྒྲུབ་པའི་སྲུང་མ་རྣམས༔ ཐུགས་དམ་དུས་ལ་
བབ་བོ་ས་མ་ཡ༔ ཞེས་བསྒྲགས། རྟེན་དང་བརྟེན་པ་བསྐྱེད་པ་ནི༔ ལིངྒ་རཀྟས་བྲན་ལ༔ ཕཊཿ སྟོང་པའི་ངང་ལས་རང་
གི་ཐུགས་ཀ་ནས་ཨེ་མཐིང་ནག་ཆད་པ་མདུན་དུ་འཕྲོས་པ་ཡོངས་སུ་གྱུར་པ་ལས། དྲག་པོ་ཆོས་
566

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
ཀྱི་དབྱིངས་ཀྱི་རང་བཞིན་གཤིན་རྗེའི་ཞིང་ཁམས། དགྲ་བགེགས་ལས་ངན་ཐམས་ཅད་སྨིན་
པར་བྱེད་པའི་བཙོན་ཁང་ནག་པོ་གྲུ་གསུམ། དུག་ལྔའི་མེ་ཆུ་ས་ཤིང་ལྷ་སྲིན་སྡེ་བརྒྱད་ཀྱི་བཤན་
པས་ཡོངས་སུ་གང་བའི་ནང་ནྲྀ་ལས། དགྲའམ་ཏྲི་ལས་བགེགས་ཆེ་གེ་མོའི་ཕུང་ཁམས་སྐྱེ་མཆེད་
ཐམས་ཅད་ཡོངས་སུ་རྫོགས་ཤིང་རིད་ལ་ཉམ་ཐག་པ་ནད་དང་སྡུག་བསྔལ་གྱིས་གཟིར་བ། འོ་
དོད་འབོད་ཅིང་སྐྲ་འབལ་བྲང་རྡུང་བ། སྐྱོབ་པའི་སྲུང་མས་སྤངས་ཏེ་གསོད་བྱེད་ལས་ཀྱི་བཤན་
པས་ཡོངས་སུ་བཟུང་བ་ཞིག་ཏུ་གྱུར་པར་བསམ། རང་གི་ཐུགས་ཀ་ནས་འོད་འཕྲོས།
ཁྱབ་འཇུག་
སྲོག་ལེན་ཡབ་ཡུམ། མོན་པ་རྣམ་གསུམ། སྔགས་བདག་དྲེགས་པ་བཅོ་བརྒྱུད་རྣམས་ཀྱི་སྙིང་
ཁའི་སྲོག་ཡིག་ལ་ཕོག་པས་སྐད་ཅིག་ལ་བསྐུལ་ཏེ༔ དེ་རྣམས་ཀྱི་སྤྲུལ་པའི་ཕོ་ཉ་ལྕགས་ཀྱུ་
ཞགས་པ་ལྕགས་སྒྲོག་དྲིལ་བུ་ཐོགས་པ་གྲངས་མེད་པ་འཕྲོས༔ དགྲ་བགེགས་དམིགས་བྱ་དེ་
དག་གནས་ནས་བཀུག་ཅིང་༔ ལྕགས་ཀྱུས་སྙིང་ནས་དྲངས༔ ཞགས་པས་སྐེ་ནས་
བཟུང་༔ ལྕགས་སྒྲོག་གིས་ཡན་ལག་བསྡམས༔ དྲིལ་བུས་རྒྱབ་ནས་ཕུལ་ཏེ་སྐད་ཅིག་ལ་
567

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཁྲིད༔ ཤ་ཏྲཾ་པྲ་ཝེ་ཤ་ཡ་ཕཊ༔ ཅེས་པས་ཉ་བོ་བསྐྱེད་པས་ཁོག་པ་ཁ་ཕྱེ༔ ཨཱ་ཝེ་ཤ་ཡ་ཕཊ༔ ཅེས་པས་བཀུག་པའི་བླ་
སྲོག་རྣམ་ཤེས་དེ་ཉིད་ལིངྒའི་སྙིང་ནང་དུ་ནྲྀ་ཏྲི་གནས་པ་ལ་ཐིམ། རུ་པ་ཤ་ཡ་ཕཊ༔ ཅེས་པས་ཁོག་པ་ཁ་བསུམས་ཏེ་གསོན་པོའི་སྣང་བ་ཅི་
འདྲ་བ་དེ་ཁོ་ན་ཉིད་དུ་གྱུར་ཅེས་དམིགས༔ དོ་གལ་དང་བསྟུན་པའི་བདེན་སྟོབས་བརྒྱ་ཕྲག་གམ། ཉེར་གཅིག་གམ། དགུ། བདུན། ལྔ། གསུམ་ལ་
སོགས་པ་ཅི་རིགས་བརྗོད། ཕོ་ཉས་དགུག་པ་ནི༔ ཧཱུྃ། ང་ནི་དྲེགས་བདག་སྟོབས་ལྡན་དཔལ༔ ཁྲོས་པའི་ཐུགས་
ཀའི་འོད་ཟེར་གྱིས༔ ཁྱབ་འཇུག་སྲོག་ལེན་མོན་པ་དང་༔ སྔགས་བདག་དྲེགས་པ་གནད་ནས་
བསྐུལ༔ འཁོར་ཚོགས་སྣང་སྲིད་སྡེ་བརྒྱད་བཅས༔ ནམ་མཁའི་སྐར་ལྟར་ཕོ་ཉའི་
ཚོགས༔ ལྕགས་ཀྱུ་འབར་བ་ཐོགས་རྣམས་ཀྱིས༔ སྙིང་ནས་དྲོངས་ལ་མྱུར་དུ་ཁུག༔ ཞགས་པ་
འབར་བ་ཐོགས་རྣམས་ཀྱིས༔ སྐེ་ནས་ཁྲིད་ལ་མྱུར་དུ་ཁུག༔ ལྕ